ก๋วยเตี๋ยวเจ้าสัวนี่มีสาขาเยอะมาก แค่ที่ฉะเชิงเทรา ก็มีตั้ง3เจ้าและ ร้านก๋วยเตี๋ยวร้านนี้อยู่ติดถนนใหญ่ ทางไปชลบุรีหรือกลับเข้ากทมก็ได้ เป็นร้านขนาดใหญ่รองรับลูกค้าได้เยอะ ที่จอดรถกว้างขวาง มีทั้งแบบห้องแอร์ และข้างนอก ไปถึงก็สามารถไปตักของทานเล่นมาทานก่อนได้เลย ทั้งปูทอด เกี๊ยวกรอบทอด ระหว่างรอก็มีน้ำสมุนไพร พร้อมทั้งของฝากให้เลือกซื้อภายในร้าน วันที่เราไปสั่งเกี๊ยวกุ้งต้มยำทะเล ราคา70 บาท สีอาจดูสดเหมือนเผ็ด แต่เราไม่ทานเผ็ด น้ำพริกเผา ใส่มาเลยทำให้ดูสีรสจัด โดยส่วนตัว น้ำซุปใช้ได้ เกี๊ยวกุ้งแป้งหนาไปหน่อย แต่กุ้งตัวใหญ่พอดีคำ อาหารทะเลไม่ถึงกับสดมาก พอทานได้ ลองแวะไปทานดูนะ